NaiveNeuron/SloPal huggingface dataset:
Grendel, Gábor, podpredseda NR SR (2022-06-14):
Ďakujeme. Dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Radovanovi Kazdovi.
Mičovský, Ján, poslanec NR SR (2022-09-23):
(Povedané súbežne s predsedajúcim.) Áno, ja by som potom pokračoval... Dobre, ďakujem pekne.
Pellegrini, Peter, predseda NR SR (2023-11-24):
Pani poslankyňa Števulová.
M. Dzurinda, predseda vlády SR: (2001-09-06):
J. Migaš, predseda NR SR: Ďakujem, pán predseda vlády. Čas vymedzený pre odpovede na otázky poslancov z vašej strany uplynul. Teraz budeme pokračovať v hodine otázok otázkami, ktoré zadávajú poslanci členom vlády. Prvú otázku položil pán poslanec Dušan Jarjabek. Otázka znie: „Súhlasíte s hodnotením Novej scény, ktoré ministerstvo kultúry poslalo na výbor pre kultúru a médiá?“ Odpovedať bude minister kultúry Slovenskej republiky. Nech sa páči, pán minister. M. Kňažko, minister kultúry: Vážený pán predseda Národnej rady, vážená Národná rada, analýza činnosti Novej scény bola vypracovaná Sekciou umenia a Divadelným ústavom na podnet Výboru pre kultúru a médiá Národnej rady Slovenskej republiky. Analýza je vyváženým, nekonfrontačným materiálom. Vychádza z objektívnych skutočností a faktov, akými sú čiastočne mediálne ohlasy na produkciu Novej scény za posledné tri roky, štatistické výkazy a iné exaktné zisťovania. A stavia sa vecne k obdobiu, keď toto divadlo viedol pán Roman a pán Jarjabek. Komparácia s inými divadlami má svoju výpovednú hodnotu predovšetkým vo vzťahu k otázke, či boli štátne peniaze vložené do činnosti Novej scény využité účelne. Výsledky divadla Nová scéna najmä z rokov 1999 a 2000 a prvého polroku 2001 v návštevnosti, ohlase publika a kritiky svedčia tak isto o tom, akým spôsobom súčasný manažment toto divadlo viedol. Ako predkladateľ materiálu do výboru, samozrejme, s analýzou súhlasím, aj keď som si vedomý skutočnosti, že niektoré konštatovania by si zaslúžili širší komentár, resp. jednoznačnejší odkaz na podklad, z ktorého sa vychádzalo. Analýza poskytnutá Výboru Národnej rady Slovenskej republiky pre kultúru a médiá slúžila predovšetkým ako podkladový materiál na ďalšie dopracovanie pre potreby Ministerstva kultúry Slovenskej republiky, na základe ktorého by sa malo rozhodnúť o ďalšom smerovaní divadla Nová scéna. A ak hovorím o ďalšom dopracovaní, rád by som upresnil, že som sa pred niekoľkými dňami stretol s vedením Novej scény, ktoré nemalo dosť času, aby sa k tejto analýze vyjadrilo. Ide o niektoré nepresnosti mien, drobné nepresnosti v číslach, príp. rozšírenie názorovej platformy na niektoré porovnávania alebo niektoré inscenácie. Dostali teda priestor, v pondelok budúci týždeň sa stretnú so zástupcami tvorcov tejto analýzy a vznikne ďalší text, ktorý bude podrobnejší, kde bude jedna časť, ktorú budú tvoriť názory spoločné, teda názory, na ktorých sa tvorcovia analýzy a súčasné vedenie Novej scény zhodnú. A ďalej bude text, by som povedal, na ktorom sa nezhodnú. A budú to isté názory súčasného vedenia na túto analýzu. Takisto členovia výboru pre kultúru a médiá dostanú tento dopracovaný a rozšírený text k dispozícii, hneď ako ho budeme mať pripravený. Odhadujem, že to nebude neskôr ako do 10 dní až dvoch týždňov. Ďakujem, skončil som. J. Migaš, predseda NR SR: Pán poslanec, nech sa páči, doplňujúca otázka.
Laššáková, Jana, podpredsedníčka NR SR (2014-01-31):
Pán poslanec Sólymos, nech sa páči.
Laššáková, Ľubica, poslankyňa NR SR (2021-11-24):
Ďakujem pekne za slovo, pán predsedajúci. Ja by som, pán kolega Taraba, len nadviazala na to, čo si povedal, je to výborný nápad, spravovanie pamätníkov našich významných dejateľov, napríklad aj pod gesciou Matice slovenskej (ruch v sále a zaznievanie gongu), ja som dokonca vyčlenila práve pre tento účel, práve Matici slovenskej zdroje, aby sa mohli obnovovať, opravovať, prípadne inštalovať a vyrábať nové tabule našich významných dejateľov. Nebolo to veľa peňazí, ale stačilo to na to, aby sme systematicky tieto, tieto záležitosti riešili. Ja viem o tom, že napríklad Matica slovenská mala vypracovaný harmonogram, tento rok urobíme toto, na budúci rok sa budeme venovať tým a tým dejateľom v takej a v takej podobe. No, bohužiaľ, keď sledujem financovanie Matice slovenskej, ako prichádza pravidelne o príspevok 400-tisíc eur, vlani aj tento rok, tak myslím si, že aj táto iniciatíva už je minulosťou. Ďakujem.
Grendel, Gábor, podpredseda NR SR (2022-06-28):
Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť prihlásiť sa ústne do rozpravy. Ako jediný sa prihlásil pán navrhovateľ. Nech sa páči, pán poslanec Valášek.
T. Cabaj, podpredseda NR SR: (2009-04-29):
Otváram rozpravu. Konštatujem, že písomnú prihlášku som nedostal, pýtam sa, kto sa hlási do rozpravy ústne. Nikto sa nehlási. Vyhlasujem rozpravu za skončenú. Zrejme pán navrhovateľ sa nechce vyjadriť. Spravodajca tiež. Ďakujem veľmi pekne. Prerušujem rokovanie o tomto bode programu. V rokovaní pokračujeme ďalším bodom programu, ktorým je návrh strategických zámerov činnosti Sociálnej poisťovne na obdobie rokov 2009 – 2014 . Návrh má tlač 963. Uvedie ho generálny riaditeľ Sociálnej poisťovne pán Dušan Muňko, ktorého vítam na rokovaní Národnej rady. A zároveň ho prosím, aby materiál uviedol.
Krajčí, Marek, poslanec NR SR (2017-03-28):
Vážený pán predsedajúci a pani ministerka, ctení..., ctené kolegyne, ctení kolegovia, ja som chcel len úplne pár slov. Za prvé chcel som veľmi poďakovať a oceniť pána Budaja. Pán Budaj, ste pre mňa určitým spôsobom vzor, ako ste dokázali z pozície opozičného politika túto tému naozaj dotiahnuť až sem a akým spôsobom ste dokázali aj vaším príkladom mobilizovať verejnosť, a že ten tlak verejnej mienky v súčasnosti je naozaj taký, že sme teraz tu v tejto situácii, kedy vládna koalícia sa začala zaberať tým, čím sa doteraz vlastne roky SMER odmietal zaoberať alebo nevidel možnosti riešiť túto obrovskú krivdu z minulosti. Ja som rozmýšľal tiež, prečo takýmto spôsobom, prečo to riešiť cez prijatie ústavného zákona v tomto skrátenom legislatívnom konaní a tiež nerozumiem veľmi dobre tým argumentom. Skôr sa mi zdá, že tak ako možno niekto obviňuje z politikárčenia opozíciu, ja mám pocit, že vládna garnitúra si uvedomila, že tá guľa sa nabaľuje a že každým dňom je tá guľa väčšia a väčšia a že treba čo najskôr riešiť túto situáciu, lebo by mohla mať politicky vážne následky. A priznám sa, priznám sa, že nepáči sa mi to, pretože je to určitým spôsobom, zdá sa mi to ako, ako pokrytecké. Naozaj sa to doteraz mohlo riešiť. A nielen to, dalo by sa to riešiť aj cez váš zákon, pán Budaj, takže z tohto pohľadu ja tiež nerozumiem, prečo takýmto spôsobom ideme rýchlo mazať alebo riešiť niečo, na čo bolo dostatočne množstvo času doteraz. Ďakujem veľmi pekne. (Potlesk.)
Hrnčiar, Andrej, podpredseda NR SR (2016-10-26):
Ďakujem, pán poslanec, za uvedenie správy. Zaujmite miesto pre navrhovateľov. Súčasne vás prosím, aby ste plnili aj úlohu spravodajcu, čiže môžete sa posadiť aj na miesto spravodajcu. Ďalej pokračujeme Správou Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za I. polrok 2016 . Správa má parlamentnú tlač 166. Dávam slovo predsedovi tohto výboru poslancovi Gáborovi Grendelovi. Prosím ho, aby správu uviedol.
Bugár, Béla, podpredseda NR SR (2018-05-09):
Vyhlasujem rozpravu o tomto bode programu za skončenú. Pýtam sa pána ministra, či chce teda zaujať stanovisko k rozprave. Dobre, chvíľku počkajte, pán minister. (Krátka technická prestávka.) Nech sa páči, pán minister, máte slovo.
Blanár, Juraj, podpredseda NR SR (2022-02-15):
Pán poslanec Beluský, môžete reagovať na faktickú poznámku.
P. Miššík, poslanec: (2009-06-19):
Prvý. V čl. I sa pred 1. bod vkladá nový 1. bod, ktorý znie: v § 116 ods. 5 sa na konci bodka nahrádza bodkočiarkou a pripájajú sa slová „to neplatí, ak sa postupuje podľa § 119 ods. 2“. Odôvodnenie: Ide o legislatívnu úpravu súvisiacu s navrhovaným novým § 119 ods. 2. Druhý bod. V čl. I v § 119 ods. 2 sa slová „podľa odseku 3, 6“ nahrádzajú slovami „podľa § 67 ods. 1 a 6“. Odôvodnenie: Ide o legislatívnotechnickú úpravu. Tretí pozmeňujúci návrh. V čl. I v § 119 ods. 2 sa slová „§ 25 ods. 2 písm. a), b), c), f), g) a odsek 6“ vypúšťajú. Zároveň sa tieto slová vkladajú do poznámky pod čiarou k odkazu 67 pred slovo „zákon“. Ide o legislatívnotechnickú úpravu. K spôsobu hlasovania, pán spravodajca, žiadam, aby sa o všetkých troch bodoch hlasovalo spoločne. Ďakujem pekne, pán predsedajúci.
Gál, Gábor, minister spravodlivosti SR (2019-06-20):
Ďakujem pekne za slovo, pani podpredsedníčka. Vážené pani poslankyne, vážení páni poslanci, návrh zákona predkladám na základe plánu legislatívnych úloh vlády na rok 2018, v rámci ktorého bolo predkladateľovi zákona uložené vyhodnotiť doterajšiu právnu úpravu z hľadiska jej dopadov, ako aj s ohľadom na doterajšiu aplikačnú prax, rešpektujúc požiadavky uvedené v programovom vyhlásení vlády. Cieľom návrhu zákona je v reakcii na vyhodnotenie právnej úpravy registra partnerov verejného sektora vykonať korekcie právnej úpravy tak, aby bol zachovaný jej účel vymedzený programovým vyhlásením vlády a zároveň, aby sa odbúraniu zbytočnej administratívnej záťaže tam, kde je to účelné. Už pri schvaľovaní pôvodnej právnej úpravy sa predkladateľ v doložke vybraných vplyvov zaviazal k vyhodnoteniu účinnosti právnej úpravy po schválení zákona. Predkladaný návrh zákona je výsledkom vyše dvojročnej aplikácie zákona a zohľadňujú sa v ňom poznatky aplikačnej praxe, či už zo strany verejného sektora, partnerov verejného sektora alebo oprávnených osôb. Z hľadiska obsahu zmien návrhu zákona tieto možno rozdeliť do troch skupín, tieto zmeny. V prvom rade ide o zmeny, ktoré sa týkajú pôsobnosti zákona, pričom sa na tento účel prehodnocuje vymedzenie partnera verejného sektora a rozsah transakcií, ktoré sú podriadené režimu zákona. V tomto prípade sa zohľadňujú najmä praktické skúsenosti a z toho prameniace požiadavky na zmenu právnej úpravy zo strany verejného sektora a súkromného sektora, pričom vo výsledku dochádza k faktickému zúženiu sledovaných transakcií a tým aj zaťaženia partnerov verejného sektora na zmysluplný a spravodlivý rozsah. Druhú skupinu zmien predstavujú zmeny týkajúce sa procesných ustanovenia, ktoré reflektujú najmä skúsenosti oprávnených osôb a registrujúceho orgánu, ktoré sa prejavujú v zmenách registračného konania a súvisiacich konaní. A tretiu skupinu zmien predstavujú zmeny, ktoré možno označiť ako súvisiace či vyvolané zmeny. Ako predkladateľ sa stotožňujem s návrhmi, ktoré sú v spoločnej správe, žiadam ich tiež prijať do zákona. Čiže summa summarum, ide po viac ako dvojročnej účinnosti zákona predovšetkým o sprecizovanie niektorých pojmov, o odstránenie administratívnej záťaže tam, kde nie je potrebné, aby zákon mal svoj dosah, kde nepotrebuje verejný sektor, aby nejakí podnikatelia robili niečo nad rámec. A na druhej strane sfunkčníme, zefektívnime aj samotné konanie, ktoré prebieha na okresnom súde Žilina. Ďakujem pekne za pozornosť.
Puci, Róbert, poslanec NR SR (2013-10-16):
Pán predseda, dajte, prosím, hlasovať o tom, že Národná rada Slovenskej republiky v súlade s vaším rozhodnutím prideľuje predložený vládny návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre pôdohospodárstvo a životné prostredie a Výboru Národnej rady Slovenskej republiky pre hospodárske záležitosti, ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo a životné prostredie s tým, že určené výbory vládny návrh zákona prerokujú v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Grendel, Gábor, podpredseda NR SR (2023-05-05):
S faktickou poznámkou na vystúpenie pána poslanca Vetráka pani poslankyňa Pleštinská.
Blanár, Juraj, podpredseda NR SR (2022-05-10):
Ďalší v rozprave vystúpi pán poslanec Šudík.
Vons, Peter, poslanec NR SR (2020-07-23):
Ďakujem za slovo. Ja som až pri vystúpení nášho ďalšieho ministra pána Budaja si uvedomil, že aké je to vzácne, že môžeme tuná debatovať o tom všetkom, a chcem sa, nemyslel som si, že to budem môcť urobiť, lebo mali sme mať parlamentné prázdniny, všetci sme si niečo plánovali a teraz sme tu a neviem, dokedy tu budeme, tak ale predsa sa chcem len poďakovať tým, tej skupine poslancov, ktorá zvolala túto schôdzu na odvolanie. Ďakujem vám, vážení, skutočne ja si to naozaj veľmi cením, pretože vďaka tomu sa tuná objavili také veci, o ktorých sa možno ľuďom na Slovensku ani nesnívalo. Počas tých našich bežných rokovaní sa k takýmto témam nedostaneme, ale vďaka tomu, že tu prišli ministri a každý povedal nielen o tej vašej diplomovke, ktorú tu ako mantru točíte dookola, ale o tých ďalších štyroch bodov (bodoch, pozn. red.), to sa týka toho, o čom ste hovorili, že vláda tuná zlyháva, ministri zlyhávajú, tak oni poukazujú na to, čo ste tu vy doteraz urobili. Vďaka tomu sme sa dozvedeli, čo sa dialo na kultúre, pretože človek to nevidel. Nevie posúdiť, čo sa deje na ministerstve vnútra, čo sa deje na ministerstve obrany. Toto v plnej nahote sa ukázalo, čo ste tu vy doteraz dorobili. A ja si jedno iba prajem, že tak ako sa novinári a médiá dobýjali a pýtali a informovali o diplomovke a o ďalších veciach, že to, čo tu dnes odznelo, budú si môcť občania aj vaši voliči v najbližších dňoch prečítať. Aby vedeli, ako sa tu šafárilo. Takže ja vám ďakujem a môžme v tejto debate pokračovať. A samozrejme, tak ako povedal tuná môj kolega, že trafil do čierneho Janko, tak ja hovorím, že vždycky pri takýchto vystúpeniach sa vraví, že trafená hus zagágala. A vy vždy zagágate. (Potlesk.)
V. Veteška, podpredseda NR SR: (2004-09-10):
K. Fajnor, poslanec: Ďakujem veľmi pekne, pán podpredseda, dovoľte mi, aby som sa aj ja v krátkosti vyjadril a vyjadril podporu pánovi kolegovi Mikušovi. Vážim si nielen jeho odbornosť, ale v prvom rade, by som povedal, koncepčnosť, ktorou predstavuje, kam by sa mala energetická koncepcia uberať. Nemyslím si, že ide len o atómové elektrárne alebo jadrové. Treba povedať jednu vec, vláda doteraz nepredložila žiadnu koncepciu energetickej politiky, ktorá by súhrnne riešila tento problém. V každom prípade však treba povedať, už na týchto skúsenostiach, ktoré máme, či je to fau 1, ako boli Bohunice spomenuté, ktoré vyrábajú jednu z najlacnejších energií v Európe, či je to dostavba Mochoviec, treba povedať takúto zásadnú záležitosť: Ak nám bude chýbať energia za viac ako 30 miliárd, my ju budeme dovážať, ale už určite nie v cenách po tri koruny, ale v iných cenách. Namiesto potenciálneho, alebo štátu, ktorý je dnes ešte exportérom, sa staneme významným importérom. Teraz však treba povedať otázku: Ak zavrieme alebo nedobudujeme tieto kapacity, čo bude s tými ľuďmi? Sú to vychovaní vysokokvalifikovaní odborníci. Kam ich dáme? Rekvalifikujeme na čo? Na holičov alebo na ďalších ľudí? Treba ešte jednu vec povedať. Tu naši kolegovia z vládnej koalície nám hovoria, ako treba pripraviť dôchodkovú reformu, a hovoria, že treba efektívne peniaze dať správcovským spoločnostiam, ktoré ich potom umiestnia na trh serióznym podnikom. Ja dám jednu radu ako veľmi efektívne tých 63 miliárd, ktoré je na účte Národnej banky, minúť: dať ich na dostavbu Mochoviec, zachovať štátnu majoritu v elektrárniach a tým pádom sa nebudeme musieť báť o to, či budeme, alebo nebudeme mať na dôchodky. Ďakujem vám pekne. (Potlesk.)
Danko, Andrej, podpredseda NR SR (2024-06-27):
Ďakujem. Pýtam sa, či sa chce prihlásiť do rozpravy niekto ústne. Nie, uzatváram možnosť prihlásenia. Chce sa vyjadriť pani navrhovateľka? Nie. Spravodajca?
Tomáš, Erik, poslanec NR SR (2023-02-14):
Pán Cmorej, ja sa chcem poďakovať za odborné a korektné rokovania. Po prvé myslím si, že aj ten váš pozmeňovák má niečo do seba, nemyslím si, že je lepší ako náš, pretože my máme širšie to referenčné obdobie, kde teda rátame tú kumulatívnu medzimesačnú, medzimesačnú infláciu dôchodcovskú, takže myslím si, že tam nehrozí, že by sme netrafili, alebo, alebo niečo podobné, aj keď chápem, aj ten princíp toho vášho pozmeňováku. Mimochodom, však myslím, že takto sa vyjadrila k tomu aj Rada pre rozpočtovú zodpovednosť. K tým konzultáciám z ministerstva práce, trvám na tom, čo som povedal, s tým, že poviem to, aby som to povedal presne, asi osem z deviatich pripomienok sme súhlasili. Jedna jediná nebola, a to myslím, že experti hovorili, že pokiaľ by došlo k zvýšeniu mimoriadnemu k 1. júlu na základe medzimesačnej kumulatívnej inflácie, to je dôležité opäť povedať, to šetrí peniaze, tak potom už aj vraj od 1. júla by potom malo sa zvyšovať medzimesačnou kumulatívnou infláciou dôchodcovskou, ale toto je pre nás neprijateľné politicky. My si myslíme, že 1. januára by jednoducho malo byť zvyšovanie dôchodkov o medziročnú infláciu. Tento valorizačný mechanizmus my nechceme meniť, hej, však my nemeníme pravidlá hry, my len chceme, aby sa dôchodky valorizovali k 1. januáru, a v prípade, že teda dôchodcovská inflácia medzimesačná je viac ako 5 %, aby sa to spustilo aj k 1. júlu. Ďakujem pekne, keď ste povedali, že bez ohľadu na to, ako to celé prejde, takže SaS je pripravená hlasovať aj za zákon ako celok, mimochodom, Jednota dôchodcov Slovenska sa bude na to hlasovanie priamo pozerať z balkóna. Čo sa týka tých rozpočtovaných peňazí, ani minister nemôže vedieť, koľko to bude, pretože my ešte nevieme, aká bude medzimesačná kumulatívna inflácia. Ja som vychádzal z toho, čo povedali na ministerstve, že to môže byť maximálne do 8 %, a ja ešte vystúpim a poviem, keďže je tu taká požiadavka, že odkiaľ tie zdroje zohnať, a ešte aj vystúpim s týmto, pretože týmto operovali vládni politici.
Jurinová, Erika, podpredsedníčka NR SR (2014-11-10):
Prosím vás, nevykrikujte z lavice. Nech sa páči.
M. Číž, podpredseda NR SR: (2008-06-17):
Teraz ako posledná vystúpi v rozprave pani poslankyňa Magdaléna Vášáryová.
Hudacký, Ján, poslanec NR SR (2014-05-30):
Ďakujem pekne za slovo. Ja sa chcem opýtať, pani kolegyňa Žitňanská, kto je tá verejná kontrola? Kto je tá občianska spoločnosť, ktorá bude mať skutočne možnosť priamo vstupovať do toho a nejakým spôsobom ovplyvňovať potom rozhodnutia tých, ktorí by mali povedzme v rámci Súdnej rady rozhodovať? Sú to jeden a pol nejakej NGO-čky a niekoľko účelových médií? Čo sa týka previerok. No, tisícky ľudí vám povedia, aké majú problémy vymôcť svoje právo. Či už malí živnostníci, podnikatelia alebo obyčajní ľudia. Ten uzavretý systém, ktorý tu je, jednoducho potrebuje previerky, či chceme, alebo nechceme. Nie je to normalizácia súdnictva, ako hovorí pani Vášáryová. Je ten proces nastavený nejakým spôsobom. Keď môžu ľudia v exekutíve, či ministri, štátni tajomníci, mal som tú možnosť byť preverovaný NBÚ, prečo by nemohli byť sudcovia? A koniec koncov sa im vracia, že nekončí to u NBÚ, ide to do Súdnej rady. Nikde v návrhu novely ústavy nie je napísané, že majú rozhodovať tajne. Takže prakticky súdnictvo, sudcovia môžu ovplyvňovať tieto výsledky. Ale nakoniec sú tam opravné prostriedky cez Ústavný súd a koniec koncov možno aj prezidenta. Čiže ja nevidím dôvod, aby sme sa nejakým spôsobom teraz týmto zaťažovali. My potrebujeme urobiť krok dopredu. Krok dopredu, aby ľudia mohli vymôcť si svoje práva, pretože v súčasnosti situácia je skutočne katastrofálna. Ďakujem pekne.
Grendel, Gábor, podpredseda NR SR (2021-06-29):
S reakciou na faktické poznámky pán poslanec Ján Blcháč.
Kollár, Boris, predseda NR SR (2022-05-11):
Prosím, prezentujme sa a hlasujeme. (Hlasovanie.) 134 poslancov, za 133, zdržal sa 1. Konštatujem, že sme tento návrh schválili. Pani poslankyne, páni poslanci, keďže sme odhlasovali v prvom čítaní návrh zákona, o ktorom rokujeme v skrátenom legislatívnom konaní, chcem vás požiadať o odsúhlasenie termínu jeho prerokovania v druhom čítaní. Navrhujem, aby sme tento návrh zákona, tlač 1016, prerokovali štvrtok 19. 5. o deviatej hodine ráno. Je všeobecný súhlas? (Súhlasná reakcia pléna.) Ďakujem pekne. Konštatujem, že sme určili termín prerokovania tohto návrhu zákona. Zároveň chcem požiadať predsedov príslušných výborov, aby zvolali schôdze výborov tak, aby sme mohli o návrhu zákona v druhom čítaní rokovať na schôdzi Národnej rady tak, ako sme si určili. Teraz pristúpime k hlasovaniu o návrhu na voľbu zástupcu navrhnutého reprezentatívnymi združeniami odborových zväzov do Dozornej rady Sociálnej poisťovne , tlač 1005. Dávam slovo poverenej členke výboru pre sociálne veci pani poslankyni Lucii Drábikovej, aby hlasovanie uviedla.
Pellegrini, Peter, predseda NR SR (2015-12-08):
Pán poslanec, ešte pre istotu, prepáčte, ešte jednu malú drobnosť som s vami zabudol prejsť. (Rečník odchádza k predsedajúcemu. Krátka pauza, počas ktorej prebieha komunikácia medzi predsedajúcim a rečníkom.)
Jurzyca, Eugen, poslanec NR SR (2017-12-06):
Ďakujem pekne. Len by som doplnil, Jožo, že Robert Fico bránil ministra Kaliňáka opäť nesprávne starými argumentmi, napríklad, ako dobre vychádzame v organizácii GRECO. Pozrel som si novú správu. Tam sa hovorí, že sme splnili uspokojujúco 6 zo 16 odporúčaní tejto organizácie. Pokiaľ ide o kontraktačný systém Roberta Kaliňáka, tak tam hovoril pán premiér o úsporách. Treba povedať, že tie úspory sa rátajú ako rozdiel medzi konečnou a vymyslenou cenou. Pri úmrtiach na cestách a dobrých číslach chcem povedať, že asi pred dvoma týždňami som sa obrátil na OECD, prečo nie sme ako Slovensko v tabuľke, ktorá ukazuje počet úmrtí na počet odjazdených kilometrov. Odpovedali mi e-mailom, že je to preto, lebo Slovensko nespolupracuje na tvorbe takejto tabuľky, ktorá by nám veľa povedala. A potom ešte k tomu, že pán premiér hovorí, že my kritizujeme rekonštrukciu Hradu, a pritom tam chodíme. Áno, pridám, že chodíme aj na hokejový štadión, o ktorom sme hovorili, že je predražený, a jazdíme po diaľniciach, o ktorých sme hovorili, že sú predražené. A čo máme robiť? Nemáme jazdiť na diaľniciach? Nemáme chodiť na hokej? Nemáme chodiť na Hrad? Toto chce pán premiér?! (Potlesk.)
Červeňáková, Elena, poslankyňa NR SR (2018-12-05):
Ďakujem za faktické pripomienky. Áno, je to tak, že nie vo všetkých zariadeniach sociálnych služieb je poskytovaná aj ošetrovateľská starostlivosť. Je to smutné, ale máme tu kolegyňu Gaborčákovú, ktorá je naša tieňová ministerka, takže už aj na jej; myslím si, že už aj dosť urobila pre to, a robí pre to, aby v zariadeniach sociálnych služieb bola poskytovaná ošetrovateľská starostlivosť adekvátnymi zdravotníckymi pracovníkmi. A toto je veľmi dôležité, lebo, žiaľbohu, keď budeme my len hovoriť, že v zariadeniach sociálnych služieb nemusí byť poskytovaná zdravotná starostlivosť, je to smutné, lebo si dovolím tvrdiť, že seniori, viete veľmi dobre, že trpia rôznymi chorobami, rôznymi chorobami, podliehajú, sú tam pády z postelí a tak ďalej. Už to nie je sociálna starostlivosť, ale je to zdravotnícka starostlivosť. Takže v zariadeniach sociálnych služieb by mala byť všade aj poskytovaná zdravotná starostlivosť.
Hrnčiar, Andrej, doterajší podpredseda NR SR (2020-03-20):
Pán poslanec Peter Krupa.
Kočiš, Eduard, poslanec NR SR (2022-10-25):
Veľmi pekne ďakujem za slovo, pán predsedajúci. Pani kolegyňa Cigániková, občas sa zhodneme a v tomto sa zhodneme určite. Každé jedno detenčné centrum, ktoré bude zriadené na území Slovenskej republiky od východu na západ, od severu na juh, bude mať svoje opodstatnenie, bude mať svoj veľký význam a to, že bude financovanie, tak ako bude financované, je len obrovský plus nielen pre samotných zamestnancov, ktorí budú vykonávať detenciu, ale aj pre klientov detenčného zariadenia. Takže tento typ zariadenia, tento typ vlastne sociálno-zdravotnej služby je viac ako potrebný a každý jeden rozumný poslanec Národnej rady Slovenskej republiky odhliadnuc od politického názoru a politického trička za toto musí zahlasovať všetkými desiatimi. Takže ja chcem poďakovať všetkým, ktorí sa na tejto príprave zúčastnili, ministerstvu zdravotníctva detto, a verím, že tento zákon prejde bez akýchkoľvek obštrukcií, machinácií a bez akýchkoľvek pripomienok. Ďakujem pekne.
Laurenčík, Milan, podpredseda NR SR (2020-04-29):
Ďakujem. Na vaše vystúpenie neevidujem žiadne faktické poznámky. Nech sa páči, ďalší do rozpravy pán poslanec Peter Žiga. Pripraví sa pán poslanec Richard Raši.
Kuffa, Štefan, poslanec NR SR (2021-06-24):
Ďakujem za slovo. Pán predsedajúci, ja podávam procedurálny návrh, aby ste vymenili spravodajkyňu, pretože sa tu dostala, počúvam, podľa tohoto, čo bolo na výbore, neoprávnene. Navrhujem, aby bola odvolaná z toho spravodajského miesta, a tí ľudia, ktorí tam mali záujem spravodajcovať, aby teraz po tomto mojom procedurále, aby sa vymenili, a pani Cigániková aj tak tuná neni, ignoruje túto rozpravu, poprosím, aby bola pani Cigániková vymenená. Ďakujem.
Zmajkovičová, Renáta, podpredsedníčka NR SR (2014-02-13):
Teraz v rozprave vystúpi pán poslanec Nagy za poslanecký klub MOST – HÍD. Nech sa páči, pán poslanec.
Dostál, Ondrej, poslanec NR SR (2017-09-13):
Ďakujem. Pán poslanec, práve to, že nie je jasne vymedzené, na čo to bude môcť použité, byť použité, tie prostriedky. A pojmy, ktoré používate, neboli vymedzené. Boli jedným z predmetov kritiky v prvom čítaní, alebo teda otázok. Ja len stále vo vzťahu k tej zelenej streche som tie pochybnosti nestratil, lebo z tohto nie je jasné, že ide o zelenú strechu iba na verejnej budove. Že teoreticky nejakým spôsobom by sa, by sa tie prostriedky trebárs prostredníctvom dotácií alebo neviem čo mohli využiť aj na objekty, ktoré, ktoré nie sú verejné. A teraz spomínam to najmä z dôvodu, že zelený park teoreticky, ak je verejne prístupný, alebo ekodukt objekt sú veci, ktoré sa týkajú viac-menej všetkých, kdežto, kdežto zelená strecha je, je niečo, čo, áno, je, využívajú to teda primárne alebo to môžu využívať obyvatelia, obyvatelia domu, a teda ten nejaký bezprostredný efekt vo vzťahu k ostatným a vo vzťahu k verejnosti tam nie je zjavný, aj keď teda chápem, že to môže mať aj nejaké celkové ekologické účinky na, na klímu v meste a podobne. Ale nie je to, nie je to niečo identické s parkom. Takže sa chcem spýtať, že či toto považujete za ošetrené, že tá zelená strecha sa bude týkať len, len verejných budov, alebo teda budov vo vlastníctve samospráv. Alebo teda ako je to myslené?
Danko, Andrej, predseda NR SR (2019-03-26):
Pán poslanec Grendel.
Jurinová, Erika, podpredsedníčka NR SR (2013-09-24):
S reakciou na faktickú poznámku pán poslanec Mičovský, nech sa páči.
Ďuriš Nicholsonová, Lucia, podpredsedníčka NR SR (2016-11-23):
Ďakujem pekne, pán poslanec, prosím, zaujmite miesto určené pre spravodajcu. Trochu sme sa vymenili. (Povedané so smiechom.) A ja otváram všeobecnú rozpravu. Písomne sa do rozpravy prihlásili traja páni poslanci, pán poslanec Beblavý, pán poslanec Simon a pán poslanec Baláž. Pán poslanec Beblavý, nech sa páči, máte slovo.
Kosová, Ingrid, poslankyňa NR SR (2024-02-21):
Ďakujem veľmi pekne. Tak ako sa dlho nehovorí o rodovo podmienenom násilí, kde každá piata žena čelí fyzickému násiliu, tak ešte menej hovoríme o sexuálnom obťažovaní, ktorému čelí každá štvrtá žena. Takže tento problém na Slovensku je ešte vypuklejší ako vo fyzickom násilí v partnerskom vzťahu. A len 11% žien nahlasuje znásilnenie alebo sexuálne obťažovanie, či už na pracovisku, v školách, kdekoľvek. A ja sa ani nedivím, že tomu tak je. Ja osobne vo svojom okolí nepoznám ženu, ktorá by nebola terčom nejakých nechutných poznámok, nejakého obchytkávania a rôznych foriem sexuálneho obťažovania. Myslím si, že každá z nás má takéto negatívne skúsenosti. A to, prečo o tom nehovoríme, je aj ten fakt, že takáto forma obťažovania je v našej spoločnosti absolútne znormalizovaná. A keď aj niečo poviete a ozvete sa, tak ste viktimizovaná vy, obeť, prečo si sa tak obliekla, nemala si si dať taký červený rúž, určite si bola vyzývavá, určite si bola koketná, načo chodíš večer sama a podobné veci. Miesto toho, aby sme brali za vinu toho páchateľa, tak skôr viníme ženy za to, že sa správali neprimerane. A osobne si myslím, že každý jeden muž, ktorý sa vie správať k žene ako k rovnocennej partnerke a vie si ju uctiť, nemá problém so súhlasom v sexuálnom vzťahu. Bohužiaľ, tí ľudia, ktorí sa nechcú vzdať svojich výhod v patriarchárnej spoločnosti a stále považujú ženu za menejcennú, tento problém majú. Ďakujem.
Pellegrini, Peter, podpredseda NR SR (2020-04-02):
Ďakujem veľmi pekne. Konštatujem, že Národná rada Slovenskej republiky v tajnom hlasovaní zvolila pána poslanca Ondreja Dostála za predsedu výboru pre ľudské práva a národnostné menšiny a nezvolila nikoho za predsedu osobitného kontrolného výboru na kontrolu činnosti Vojenského spravodajstva , preto sa voľba predsedu výboru na kontrolu činnosti Vojenského spravodajstva bude opakovať. Prerušujem rokovanie (reakcia z pléna) schôdze, ešte predtým s procedurálnym pán predseda Dostál.
Grendel, Gábor, podpredseda NR SR (2020-04-07):
Prezentujme sa a hlasujme. (Hlasovanie.) Prítomných 132 poslancov, za 88, proti 40, zdržali sa 4, nehlasovalo 0 poslancov. Konštatujem, že sme schválili vládny návrh novely zákona o niektorých mimoriadnych opatreniach vo finančnej oblasti. Teraz budeme pokračovať v prerušenom rokovaní o vládnom návrhu zákona o niektorých opatreniach v pôsobnosti Ministerstva vnútra Slovenskej republiky v súvislosti s ochorením COVID-19 (tlač 38). O slovo požiadal pán minister vnútra Roman Mikulec. (Pokračovanie rokovania o vládnom návrhu zákona o niektorých opatreniach v pôsobnosti Ministerstva vnútra Slovenskej republiky v súvislosti s ochorením COVID-19 , tlač 38.)
Bugár, Béla, podpredseda NR SR (2011-03-30):
Vypnite mikrofón pánovi poslancovi. (Ruch v sále.) Prosím teraz spoločného spravodajcu zo zahraničného výboru poslanca Juraja Drobu, aby uviedol hlasovanie o návrhu uznesenia k Správe o plnení úloh zahraničnej politiky Slovenskej republiky v roku 2010 (tlač 263). Nech sa páči.
Plaváková, Lucia, poslankyňa NR SR (2023-12-14):
Ďakujem veľmi pekne za slovo, pán predsedajúci. Ja už som tu včera spomínala tému navyšovania súdnych poplatkov, ktorá teda podľa môjho názoru zasahuje do prístupu k spravodlivosti pre bežných ľudí, a som teda veľmi rada, že pozmeňovák pána Galka sa venuje aj tejto téme. Osobitne by som sa zastavila pri pár bodoch. V prvom rade bod 1, ktorý upravuje vlastne navrhovanú zmenu § 6 ods. 3, kde teda v zákone sa upravuje zľava v prípade elektronických podaní, ktorá môže byť znížená najviac o 70 eur, a samotný vládny návrh toto chce znížiť iba na 50 eur. Podľa mňa teda oceňujem návrh pána Galka to vrátiť do pôvodného znenia, pretože si myslím, že všetci by sme mali podporovať elektronické podania. Ďalej by som spomenula aj bod 2, ktorý sa týka § 11 ods. 2, kde vlastne ide o vrátenie sumy, ktorá bola zaplatená pri platení poplatku navyše, kde súčasný zákon ustanovuje, že sa vracia tento preplatok, ak prevyšuje sumu 1,70, a v návrhu vládneho zákona sa toto zvyšuje na 2,50. Tu oceňujem, že teda opäť pozmeňovák pána Galka to vracia do toho pôvodného znenia. Taktiež oceňujem ostatné body, ktoré sa týkajú súdnych poplatkov, a sú to teda body 3, 4, 5, 6, 7 aj 8, 9, 10, 11, 12, 13, 14, 15... (Prerušenie vystúpenia časomerom.)
Grausová, Natália, poslankyňa NR SR (2019-02-12):
Ďakujem. Pán Matovič, len Pán Boh vidí do vášho srdca a len on vie, či ste šialený maniak alebo, a ktorými oligarchami ste platený za to, za tie cirkusy, ktoré v tomto, ktoré ste v tomto parlamente stvárali. Vzhľadom na to, že ste konkrétne oslovili mňa, vzhľadom na to, že ste ma zbabelo osočili a dourážali, pán Matovič, všetky tie nehanebné klamstvá a urážky voči mojej osobe ja vám teraz verejne odpúšťam.
Káčer, Rastislav, dočasne poverený minister zahraničných vecí a európskych záležitostí SR (2023-03-30):
Ďakujem pekne, pán predsedajúci. Vážení členovia Národnej rady, dovoľte mi, aby som z poverenia predsedu vlády a podľa § 131 ods. 7 rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomní: – dočasne poverený predseda vlády poverený riadením ministerstva financií a Ministerstva zdravotníctva Slovenskej republiky Eduard Heger, zastupuje ho dočasne poverený minister zahraničných vecí a európskych záležitostí Slovenskej republiky Rastislav Káčer, – dočasne poverený minister životného prostredia Slovenskej republiky Ján Budaj, zastupuje ho dočasne poverený minister zahraničných vecí a európskych záležitostí Slovenskej republiky Rastislav Káčer, – dočasne poverený minister dopravy a výstavby Slovenskej republiky Andrej Doležal, zastupuje ho dočasne poverený minister pôdohospodárstva a rozvoja vidieka Slovenskej republiky Samuel Vlčan, – dočasne poverený minister práce a sociálnych vecí a rodiny Slovenskej republiky Milan Krajniak, zastupuje ho dočasne poverený minister pôdohospodárstva a rozvoja vidieka Samuel Vlčan, – dočasne poverený minister spravodlivosti Slovenskej republiky Viliam Karas, zastupuje ho dočasne poverený minister pôdohospodárstva a rozvoja vidieka Slovenskej republiky Samuel Vlčan, – dočasne poverený minister obrany Slovenskej republiky Jaroslav Naď, zastupuje ho dočasne poverený minister pôdohospodárstva a rozvoja vidieka Slovenskej republiky Samuel Vlčan, – posledné: dočasne poverený minister vnútra Roman Mikulec, zastupuje ho dočasne poverený minister pôdohospodárstva a rozvoja vidieka Slovenskej republiky Samuel Vlčan. Neprítomní sú aj ministri, ktorým neboli položené otázky: – dočasne poverená podpredsedníčka vlády a ministerka investície, regionálneho rozvoja a informatizácie Veronika Remišová, – dočasne poverená ministerka kultúry Natália Milanová a – dočasne poverený minister hospodárstva Slovenskej republiky Karel Hirman. Ďakujem pekne za pozornosť.
Laššáková, Jana, podpredsedníčka NR SR (2012-07-02):
Pán poslanec Frešo, nech sa páči.
Kavecká, Monika, poslankyňa NR SR (2023-06-23):
Ďakujem veľmi pekne za slovo. Moja predrečníčka Evka mi zobrala všetky faktické (povedané so smiechom), ale skutočne ešte mi tu niečo ostalo. Citujem, ste povedali, pani kolegyňa: „Chcem dávať odmenu za prínos.“ Ony to majú hádam povinnosť, nie, tie zdravotné poisťovne? Že získavajú tú odmenu. Už ten zisk majú. A za prínos. Ale vy práveže nechcete dávať odmenu za prínos. Naozaj tým skutočným, čo ten zisk vytvárajú, tí poskytovatelia prostredníctvom tých pracovníkov, vy im nechcete dať. Vy nechcete dať ani základné morálne právo, odmenu za ich vykonanú prácu. Začali ste úplne prvou vetou, keď ste predkladali tento návrh: „Za poctivú prácu poctivá pláca.“ Ale iba pre vybrané skupiny. Iba pre vybrané skupiny. A toto je to, že vy nechcete počúvať tieto pádne argumenty. Vy si tu vystúpite a takým schizofrenickým spôsobom na jednej strane si poviete, áno, chápem, ale ja si myslím, že toto, a môj názor je ten pravý. A toto je to, že nedokážete ani komunikovať s tými ľuďmi. Ani tým, čo predkladáte tento návrh, sa im nedokážete pozrieť do očí a odpovedať na otázky. Prečo by sme vám mali veriť, keď ste svojím správaním a svojím prekladaným zákonom dokázali iba to, že vám ide presne len o tie finančné skupiny, len o tých ľudí, ktorí naozaj majú tie zisky, lebo z verejného zdravotného poistenia skutočne ani jedna poisťovňa na svete nemôže mať zisky, keď je to garantované ústavou, že máme bezplatné poskytovanie zdravotnej starostlivosti, zdravotnú starostlivosť. Z nadštandardu áno. Ale zo základu? Je to amorálne.
Gašpar, Tibor, poslanec NR SR (2024-02-08):
Pán predsedajúci, teraz pristúpime k hlasovaniu o prvom odovzdanom pozmeňujúcom návrhu poslanca Buža. O odovzdanom pozmeňujúcom návrhu ako celku nie je možné hlasovať, keďže všetky body pozmeňujúceho návrhu sa vylučujú s už schválenými bodmi spoločnej správy, alebo sme už o tých bodoch hlasovali pri pozmeňujúcich návrhoch poslanca Matoviča, Grendela a Galka, Galka alebo poslankyne Remišovej.
B. Bugár, podpredseda NR SR: (2002-06-18):
Konštatujem, že tento návrh sme postúpili do tretieho čítania. Otváram rozpravu v rámci tretieho čítania. Pýtam sa, či sa hlási niekto v treťom čítaní. Nie je to tak. Vyhlasujem rozpravu v treťom čítaní za skončenú. Nech sa páči, prezentujme sa a hlasujme. Hlasujeme o návrhu ako o celku. (Hlasovanie.) Prítomných 122 poslancov, za návrh hlasovalo 111, zdržali sa 6, nehlasovali 5. Konštatujem, že sme schválili návrh vládny návrh zákona o štátnom dlhu a štátnych zárukách. Budeme pokračovať hlasovaním o vládnom návrhu zákona, ktorým sa mení a dopĺňa zákon č. 385/1990 Zb. o kolektívnom investovaní v znení neskorších predpisov , tlač 1483. Spoločným spravodajcom je pán poslanec Tatár. Nech sa páči, máte slovo. P. Tatár, poslanec: Ďakujem za slovo. Vážený pán podpredseda, budeme hlasovať o návrhoch zo spoločnej správy, ktorých je 15. Budeme hlasovať naraz o všetkých, o 1 až 15, odporúčanie gestorského výboru je tieto návrhy schváliť.
Kyselica, Lukáš, poslanec NR SR (2023-03-30):
Teraz dajte, prosím, hlasovať o pozmeňujúcom návrhu Šofranko.
Dostál, Ondrej, poslanec NR SR (2016-12-01):
Vážené kolegyne a kolegovia, dovoľte, aby som uviedol návrh novely zákona č. 455/1991 Zb. o živnostenskom podnikaní. Tento návrh novely obsahuje dva body, alebo teda dve zmeny prináša. Prvým je zavedenie možnosti všeobecnej voľnej živnosti, to znamená, aby si živnostníci mali možnosť uviesť nielen konkrétny predmet podnikania, ale aj podnikanie v rozsahu voľnej živnosti. Upozorňujem, že sa to týka iba voľných živností, teda nie viazaných živností a remeselných živností, kde sa vyžaduje nejaká odborná spôsobilosť. Druhou zmenou, ktorú návrh novely prináša, je otázka, akým spôsobom sa pozastavuje živnosť. Kým podľa súčasnej právnej úpravy je možné pozastavenie živnosti iba na dobu určitú, a to na dobu minimálne 6 mesiacov a maximálne 3 roky. My navrhujeme toto obmedzenie zrušiť, teda jednak aby to pozastavenie na dobru určitú mohlo byť aj na inú dobu ako takto vymedzenú dobu, ale predovšetkým aby bolo možné pozastavenie živnosti aj na dobu neurčitú. Dovoľujem si vás požiadať o podporu tohto návrhu. Ďakujem.
Bugár, Béla, podpredseda NR SR (2019-06-20):
Nemôžte. Môžte doplniť doplňujúcu otázku pánovi ministrovi.
Hrnčiar, Andrej, podpredseda NR SR (2018-05-24):
Pán poslanec Marosz.
Dostál, Ondrej, poslanec NR SR (2023-11-16):
Ďakujem, pán minister, asi bolo dobré, že som to položil vo forme dvoch otázok, lebo dostali ste väčší priestor, aby ste vysvetlili svoj postoj, čo teda vítam. A povedali ste, že rešpektujete môj názor, ale nesúhlasíte s ním a že o tom je demokracia. Ale v prípade, že nesúhlasíme s niečím, čo je napísané v zákone, tak s tým síce môžme nesúhlasiť, ale musíme to rešpektovať a postupovať tak, ako je to podľa zákona, o tom je zase právny štát. V tomto prípade naozaj ide o úkon vo vzťahu k zamestnancovi, ktorý závisí od posúdenia zamestnávateľa, a v tomto prípade to nie je že môj názor, to nie je názor právneho zástupcu vyšetrovateľov, je to názor Úradu na ochranu oznamovateľov, ktorý bol verejne prezentovaný, a je to zároveň názor dvoch súdov, ktoré vydali neodkladné opatrenie v tejto veci, počkáme si na tie ďalšie, ďalšie rozhodnutia. A aby som teda doformuloval tú, tú otázku, doplňujúcu, tak ja si myslím, že táto debata patrí primárne na pôdu výboru. Vy síce hovoríte, že ústavnoprávny výbor sa podľa vás nemá zaoberať touto témou, ale výbory sú práve na to, aby kontrolovali dodržiavanie zákonov v ich pôsobnosti. V pôsobnosti ústavnoprávneho výboru je zákon o ohrane oznamovateľov. My chceme kontrolovať dodržiavanie tohto zákona, ale vďaka tomu, že vaši kolegovia, koaliční poslanci, neprídu na ten výbor, obštruujú ho, tak je nám to znemožnené. A ja si myslím, že aj vy by ste boli rád, keby ste dostali priestor obšírnejšie vysvetliť, odpovedať na naše otázky a ak, ak sa cítite silný vo svojej argumentácii, tak prídite, my ten výbor znova zvoláme a dúfam, že teda presvedčíte koaličných poslancov, aby ho tentokrát neobštruovali, aby ste naozaj mohli vysvetliť na pôde, kde to patrí. Lebo to patrí na pôdu výboru, toto je také náhradné riešenie, že ja sa vás tu pýtam od rečníckeho pultu, tam by ste mali, tam by ste mali dostatok priestoru, médiá sa o to zaujímajú, určite ich bude zaujímať ich, teda váš názor aj podrobnejšie ako ste, ako ste tu práve teraz prečítali, čiže moja otázka.. (Prerušenie vystúpenia predsedajúcim.)
Ďuriš Nicholsonová, Lucia, podpredsedníčka NR SR (2017-02-07):
Pán poslanec Heger, nech sa páči.
Danko, Andrej, predseda NR SR (2019-04-02):
Prosím, prezentujme sa a hlasujme. (Hlasovanie.) Prítomných 129, za 95, proti 16, zdržalo sa 18. Konštatujem, že sme návrh schválili.
Gröhling, Branislav, poslanec NR SR (2017-03-29):
Vážený pán predseda, dámy a páni, dovoľte mi, aby som prezentoval náš návrh, Eugena Jurzycu a Martina Poliačika, na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon). Cieľom návrhu je zakotviť ministerstvu školstva povinnosť každoročne predkladať Národnej rade výročnú správu o monitorovaní a hodnotení kvality vzdelávania. Zatiaľ iba toľko a potom by som sa prihlásil do rozpravy.
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 133 poslancov, za 98, proti žiadny, zdržalo sa 35. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporučenie gestorského výboru.
Kuffa, Filip, poslanec NR SR (2022-09-30):
Keď už sa pre... prihlásil kolega z opozície, tak mi troška nabil ešte do rozpravy takú myšlienku. Zabudol som jednu dôležitú vec, ktorú som v tej rozprave vynechal. Neni to len problém poľnohospodárov – aj lesníkov. Tie vysoké stavy zveri vám v lesoch zožerú všetko a zožerú vám všetko aj na poliach. Oni hovoria, že vraj v lese neni kľud alebo že v lese nemá zver čo žrať, že zato chodí na polia, zato chodí do viníc. Ale ja jak vlastník lesa mám tiež znášať škody? No nechcem to. Tento návrh zákona, hovorím, je to dôležitá vec, preto to znova tu zopakujem, škody aj v poľnohospodárstve, aj v lesníctve rieši. Ďakujem.
Matovič, Igor, poslanec NR SR (2017-03-29):
Takže toto sú fakty. Môžte tu skúšať, môže tu Blaha sa roztekať na kolomaž, že aké to je strašné, čo to máme za prezidenta. Človek, ktorý tu hovorí, že bojuje proti buržoázii a ochraňuje pracujúci ľud, ale zároveň dovolí, aby ten pracujúci ľud, ktorý hrdlačí a platí vám dane do štátneho rozpočtu, bol okrádaný v tej istej chvíli, jako si tu vymyslíte tému a snažíte sa oblbnúť ľudí. Ale teda pre mňa je omnoho dôležitejšie to, že toto je len súčasť vašej hry a útoku voči prezidentovi. Tak ako pri amnestiách sa bojíte 10-tisíc študentov, ktorí prídu na námestia 18. apríla, a rýchlo, rýchlo dovtedy potrebujete spláchnuť tému, a podľa vašich slov, rýchlo, rýchlo dovtedy potrebujete tým ľuďom zobrať ďalší dôvod, prečo tam majú prísť, tak takisto teraz hľadáte akúkoľvek cestu k tomu, aby ste zdiskreditovali prezidenta, aby náhodu si netrúfol založiť politickú stranu a na konci vás neposlal do basy. A ja zase pevne verím, že prezident, či už sa rozhodne ísť tou výkonnou cestou politiky, čiže pôjde a založí politickú stranu, alebo bude naďalej prezidentom, že raz sa nám to podarí a v tej base tí skorumpovaní z vás skončia. Vy, ktorí ste dnes iba tí prisluhovači, ktorí stláčate tlačítka, alebo obhajovači rozkrádania, okrádania pracujúceho ľudu, ako napríklad tam teraz veľavážený Ľuboš Blaha, ktorý by si aj hubu zodral za pracujúci ľud, ale v skutočnosti, keď má stlačiť tlačítko proti zlodejom, tak vždy hlasuje za zlodejov a za skorumpovaných ministrov a za Bašternáka a podobných vagabundov. Títo ľudia, ktorí dnes prisluhujú zlu, raz budú veľmi radi, že v tej base neskončia. A ja urobím zase všetko pre to, aby ľudia, ako tam skrývajúci sa skorumpovaný minister vnútra so svojím kamarátom a bielym koňom Ladislavom Bašternákom, so svojim bielym koňom pánom Turčanom, s Robertom Ficom a spol. skončili v tej base. Môžte bojovať, koľko len chcete proti prezidentovi, a brániť alebo robiť všetko pre to a nútiť ho, aby vám vymenoval sudcov Ústavného súdu, aby ste si zabezpečili beztrestnosť do roku 2031. Ja pevne verím, že podľa toho, ako to vrie medzi ľuďmi, revolúcia sa blíži. Deň zúčtovania sa blíži, a môžeš sa smiať, Kaliňák, koľko len chceš, skončíš v base. A tak ako tu Harabin sa vyhrážal Lipšicovi, tak za to, jak si (pobúrené reakcie z pléna), jak sa Harabin vyhrážal Lipšicovi a povedal mu – „Skončíš v base, ty hajzel!“ –, najradšej by som ti to teraz povedal. Lebo tak skorumpovaného ministra, ako má Slovensko, skorumpovaného ministra vnútra nemá žiadna krajina na Slovensku... (Výkriky v sále. Prerušenie vystúpenia predsedajúcim.)
Laurenčík, Milan, podpredseda NR SR (2020-07-09):
Ďakujeme. Ďalšia otázka je od pána poslanca Filipa Kuffu, v sále ho vidím, a je na ministra životného prostredia Slovenskej republiky Jána Budaja a znie: „Pán minister, robí ministerstvo ďalšie kroky k tomu, aby prešla správa chránených území do gescie ministerstva životného prostredia?“ Zastupuje pán minister Krajniak? (Reakcie z pléna.) Nie? Je tu pán minister? Aha, je tu. Takže, pán minister, máte slovo.
Hrušovský, Pavol, podpredseda NR SR (2010-10-14):
Ďakujem, pán minister, za uvedenie návrhu. Poprosím pána poslanca Hladkého, aby z poverenia výboru pre obranu a bezpečnosť Národnú radu informoval o stanovisku gestorského výboru k predloženému vládnemu návrhu zákona.
Kaník, Ľudovít, poslanec NR SR (2011-10-19):
Vážený pán podpredseda, vážené dámy, vážení páni, táto špecifická situácia, v ktorej sa teraz nachádzame, nás núti aj k takým trošku menej štandardným riešeniam, takže dovoľte mi, aby som predložil pozmeňujúci návrh k tomuto zákonu na zmenu a doplnenie vládneho návrhu zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a ktorým sa dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov. V názve návrhu zákona sa slová „dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov" nahrádzajú slovami „menia a dopĺňajú niektoré zákony“. Za článok I sa vkladajú nové články II a III, ktoré znejú: Článok II. Zákon č. 461/2003 Z. z. o sociálnom poistení v znení zákona č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z., zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z., zákona č. 523/2004 Z. z., zákona č. 721/2004 Z. z., zákona č. 82/2005 Z. z., zákona č. 244/2005 Z. z., zákona č. 351/2005 Z. z., zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky č. 460/2006 Z. z., zákona č. 529/2006 Z. z., zákona č. 592/2006 Z. z., zákona č. 677/2006 Z. z., zákona č. 274/2007 Z. z., zákona č. 519/2007 Z. z., zákona č. 555/2007 Z. z., zákona č. 659/2007... (Prerušenie vystúpenia predsedajúcim.)